**ᐊᑎᑎᐤ ᐧᐄᐦ ᐧᐄᐦᑖᑯᓐ:**

**ᐊᓐ ᒫᒃ ᐧᐋᐦ ᐄᔑ ᐧᐄᐦᑎᑭᓂᐧᐃᒡ ᐆ ᐋᐦ ᑎᑳᔥᑖᐱᔨᒡ, ᐋᐅᑯᓐᐦ ᐊᓂᐦᐄ ᐊᔮᔨᒧᑖᒡ ᐦ ᐊᓂᑎᐦ ᑳ ᒌ ᑭᓂᐧᐋᔨᒫᑭᓂᐅᐧᐃᒡ ᐄᔨᔨᐤ ᐊᐧᐋᔑᔑᒡ ᐋᐦ ᐅᐦᒋ ᑭᓂᐧᐋᐱᐦᑎᑭᓂᐧᐃᒡ ᐊᓐ ᒑ ᐄᔑ ᐧᐃᔮᔨᐦᑎᒥᐦᐄᐧᐋᒡ ᐋᐦ ᑎᐹᔅᑯᓂᒑᓂᐧᐃᒡ, ᒫᐧᑳᒡ ᔖᔥ ᑳ ᐱᒥᐱᔨᔨᒡ ᑳ ᐅᔑᐦᑖᑭᓂᐧᐃᒡ ᐆ ᐋᐦ ᑎᑳᔥᑖᐱᔨᒡ᙮ ᔖᔥ ᒫᒃ ᒌᐦ ᒌᔑ ᐃᐦᑐᑎᑭᓂᐆ ᐆ ᑳ ᐄᔑ ᐲᒥᐱᒦᐦᑭᑭᓂᐧᐃᒡ᙮**

**ᐋᐦ ᐧᐄᐦ ᐧᐄᒋᐦᐄᑯᓰᑦ ᐊᐧᐋᓐ ᐅᐦᒋ ᐊᓂᔮ ᐋᔑ ᓂᑎᐧᐋᔨᐦᑎᐦᒃ, ᐊᓂᐦᐄ ᒥᓯᓂᐦᐄᑭᓐᐦ ᒑ ᓵᑭᔅᒋᓂᑖᑭᓂᐧᐃᒡ ᐦ, ᑭᔮᐦ ᐊᑎᑎᐤ ᐋᐦ ᐧᐄᐦ ᒋᔅᒑᔨᐦᑖᑯᐦᒡ ᒑᐧᑳᓐ ᐊᓂᔮ ᑳ ᐄᔑ ᓂᑎᐧᐋᔨᐦᑎᐦᒃ ᐊᐧᐋᓐ ᑖᓂᑎᐦ ᔖᔥ ᐋᐦ ᐃᐦᑎᑯᓂᔨᒡ ᑭᔮᐦ ᒫᒃ ᐄᔨᐦᒡ ᐋᐦ ᐧᐄᐦ ᐄᔑ ᓂᐦᐄᐱᔨᐦᑖᑭᓂᐧᐃᒡ ᐋᑳ ᐋᐱᑎᐦᒡ ᑎᐹᔅᑯᓂᒑᐧᐃᓐ, ᐋᔥᒄ ᐃᐦᑎᑯᓐ ᐆ ᐋᐦ ᓂᑎᐧᐋᔨᐦᑎᐦᒃ ᐊᐧᐋᓐ ᒑ ᒌᐦ ᐧᐄᒋᓈᑭᓂᐧᐃᑦ ᐊᓂᑖᐦ ᐅᐦᒋ ᑳᐦᓈᑖᐦ ᐋᐦ ᐅᐦᒋ ᓈᓈᑭᒋᔥᑖᑭᓂᐧᐃᒡ ᐋᐦ ᒥᐦᒑᑎᒡ ᐊᐧᐋᓂᒌ ᐋᐦ ᓂᑎᐧᐋᔨᐦᑎᐦᒡ ᒑᐧᑳᔨᐤ᙮ ᒫᐅᑖᐦ ᒑ ᒌᔑ ᓈᓂᑑᒋᔅᒑᔨᐦᑎᒫᒄ ᒑᐧᑳᓐ ᐋᐦ ᐧᐄᐦ ᐧᐄᒋᐦᐄᑯᓰᔮᒄ:**

**ᐋᑳ ᑎᐱᐦᐋᒫᒄ ᐋᐦ ᒥᐧᑖᐦᑎᑖᔮᒄ 1-877-635-2648 ᑭᔮᐦ ᒫᒃ ᓂᑐᐧᐋᐱᐦᒋᑭᓐ ᐋᐦ ᐋᐱᒋᔥᑖᔮᒄ** [**www.myrecordsmychoice.ca**](http://www.myrecordsmychoice.ca)**᙮**

ᒋᒋᔥᑭᒥᓈ ᐋᐦ ᐄᔑ ᒫᑯᔥᑳᑯᔨᓐ ᓈᔥᑦ ᐋᐦ ᐃᔮᐦᑯᐦᐄᑯᔨᓐ ᐆ ᐋᐦ ᐄᔑ ᑭᓂᐧᐋᐱᐦᑎᒥᓐ ᐄᓐᑎᔨᓐ ᕃᓯᑌᓐᔑᓪ ᔅᑰᓪᔅ ᐊᓂᑖᐦ ᑳᐦ ᒋᔅᑯᑎᒧᐧᐋᑭᓂᐅᐧᐃᒡ ᐊᐧᐋᔑᔑᒡ ᐋᐦ ᒌᐦ ᓂᓈᐦᑳᒋᐦᐋᑭᓂᐅᐧᐃᒡ ᓈᔥᑦ ᐋᐦ ᒌᐦ ᒫᔮᔨᒫᑭᓂᐅᐧᐃᒡ᙮ ᒋᑭᒌᐦ ᐊᔨᒥᓐ ᓃᔥᑎᓂᐤ ᓈᐧᐋᐤ ᐋᐦ ᒌᓂᐧᑳᓂᐦᑖᑦ ᐆ ᐊᒋᔅᑖᓱᓐ ᐋᐦ ᐄᒋᔥᑖᒡ   
1-866-925-4419᙮

ᐅᑎᐦ ᒫᐦᒋᒡ ᑳ ᒋᐱᐦᐄᑭᓂᐧᐃᒡᐦ ᐋᐅᒄ ᐊᓐ ᐄᓐᑎᔨᓐ ᕃᓯᑌᓐᔑᓪ ᔅᑰᓪᔅ ᐋᐅᑯᓐᐦ ᐊᓂᐦᐄ ᒋᔅᑯᑎᒫᑑᑭᒥᒄᐦ ᐊᓂᑖᐦ ᑳ ᐄᑎᔑᐧᐋᐦᑭᓂᐅᐧᐃᒡ ᐊᐧᐋᔑᔑᒡ ᒑ ᒌᐦ ᒋᔅᑯᑎᒧᐧᐋᑭᓂᐅᐧᐃᒡ᙮

ᑳ ᐄᓯᓈᑯᓯᒡ ᐊᓂᒌ ᐱᔥᒡ ᑳ ᒋᔅᑯᑎᒧᐧᐋᑭᓂᐅᐧᐃᒡ ᐊᐧᐋᔑᔑᒡ ᐋᐦ ᒌᐦ ᑎᐹᔅᑯᓂᒑᒡ ᐊᓂᔮᐦ ᐅᑖᐧᐋ ᑎᐹᔨᐦᒋᒑᓯᐤᐦ, ᑭᔮᐦ ᐊᓂᔮᐦ ᐊᔨᒥᐦᐋᐅᑭᒥᒄᐦ ᐊᓂᔮ ᐅᐦᒋ ᐋᐦ ᒌᐦ ᓂᓈᐦᑳᒋᐦᐋᑭᓂᐅᐧᐃᒡ ᑭᔮᐦ ᐊᓂᔮᔨᐤᐦ ᒑᐧᑳᔨᐤᐦ ᐋᐦ ᐄᔑ ᒫᑯᔥᑳᑯᒡ ᐊᓂᑖᐦ ᐋᐦ ᒌᐦ ᐅᐦᑎᓂᐦᒡ, ᐊᓂᑖᐦ ᒫᐧᑳᒡ ᑳ ᒋᔅᑯᑎᒧᐧᐋᑭᓂᐅᐧᐃᒡ ᐊᓂᑖᐦ ᑳ ᐃᐦᑖᒡ ᐄᓐᑎᔨᓐ ᕃᓯᑌᓐᔑᓪ ᔅᑰᓪᔅ᙮

ᐋᔥᒄ ᐋᑳ ᐅᐦᒋ ᒥᓯᓂᐦᐅᓱᓈᓂᐧᐃᒡᐦ ᓂᔅᑯᒧᐧᐃᓐᐦ ᐋᑯᑖᐦ ᑳ ᐄᔑᓈᑯᐦᒡ ᒑ ᒌ ᐄᔑ ᐋᐱᒋᐦᑖᒡ ᑎᐹᔅᑯᓂᒑᐅᑭᒥᑯᐦᒡ ᐋᐦ ᒌᐦ ᐲᐦᑎᑭᑖᒡ ᐋᐦ ᒌᐦ ᐧᐄᐦᑎᐦᒡ ᐱᔥᒡ ᑖᓐ ᑳ ᐄᔑ ᓂᓈᐦᑳᒋᐦᐋᑭᓂᐅᐧᐃᒡ ᑭᔮᐦ ᑖᓐ ᑳ ᐄᔑ ᒫᔮᔨᒫᑭᓂᐅᐧᐃᒡ᙮ ᒦᓐ ᒑᐧᑳᓐ ᑳ ᐋᐱᑎᐦᒡ ᒑ ᒌ ᐄᔑ ᐧᐄᐦᑎᐦᒡ ᑖᓐ ᑳ ᐄᔑ ᒫᔮᔨᒫᑭᓂᐅᐧᐃᒡ ᑭᔮᐦ ᐋᐦ ᒌᐦ ᓂᓈᐦᑳᒋᐦᐋᑭᓂᐅᐧᐃᒡ ᐋᐅᒄ ᐊᓐ ᑳ ᐄᔑᓈᑯᐦᒡ

ᐋᓪᑎᕐᓀᑦ ᑎᔅᐱᔪᑦ ᕃᓯᓗᔑᓐ, ᐋᐅᒄ ᐊᓐ ᑳ ᐋᐱᑎᐦᒡ ᐋᐦ ᐧᐄᐦ ᓂᐦᐄᐱᔨᐦᑖᑭᓂᐧᐃᒡᐦ ᐋᐦ ᐧᐄᐦ ᓂᐦᐄᐱᔨᐦᑖᑭᓂᐧᐃᒡᐦ ᐊᓐ ᐋᐦ ᒌᐦ ᐋᐱᑎᐦᒡ ᐊᑎᕐᓀᑦ ᐅᐦᐄ, ᑳᐦᓈᑖᐦ ᑎᐹᔨᐦᒋᒑᓯᐤ, ᐅᑕᐧᐋ ᑎᐹᔨᐦᒋᒑᓯᐤ, ᓃᐧᔖᐤ ᒥᑖᐦᑐᒥᑎᐤ ᒦᓐ ᓂᔥᑐ ᑳ ᐱᐳᐦᒡ ᐋᔪᐧᐃᒄ ᑳ ᐋᒋᐦᑖᑦ ᐋᐦ ᐧᐄᐦ ᓂᐦᐄᐱᔨᐦᑖᑦ ᑭᔮᐦ ᑳ ᐄᔑᓈᑯᐦᒡ ᐊᓐ ᑳ ᐧᐄᐦ ᓂᐦᐄᐱᔨᐦᑖᑭᓂᐧᐃᒡ ᐅᑎᐦ ᒑ ᒌᐦ ᐧᐄᐦᑎᐦᒃ᙮

ᑭᔮᐦ ᒑ ᒌᐦ ᑎᐹᒋᒧᑦ ᐊᐧᐋᓐ ᑖᓐ ᑳ ᐄᔑ ᒫᔮᔨᒫᑭᓂᐧᐃᑦ ᑭᔮᐦ ᑖᐦ ᑳ ᐄᔥᐱᔑ ᐋᑳ ᒋᐦᑳᐧᐋᒡ ᐅᐦᒋ ᐃᐦᑐᑎᐧᐋᑭᓂᐧᐃᑦ, ᒑ ᒌᐦ ᐧᐄᐦᑎᐦᒃ ᐊᓂᑖᐦ ᐧᐃᔮᔥᑖᐦ ᐋᑳ ᒑ ᒌ ᐄᔑ ᐋᐦᑯᐦᐄᑯᑦ ᑭᔮᐦ ᒑ ᒌ ᐄᔑ ᐃᐦᑐᑎᑭᓂᐧᐃᑦ ᑯᐃᔅᒄ ᒑ ᒌᐦ ᓂᐦᐄᐱᔨᐦᑖᑭᓂᐧᐃᒡ᙮ ᑭᔮᐦ ᐋᐅᑯᓐᐦ ᑭᔮᐦ ᐅᐦᐄ ᑳ ᐋᔨᒧᑖᒡᐦ ᐊᓂᔮ ᐋᐦ ᒌᐦ ᐄᔑ ᓂᓈᐦᑳᒋᐦᐋᑭᓂᐧᐃᑦ, ᐋᐦ ᒌᐦ ᒫᔮᔨᒫᑭᓂᐧᐃᑦ᙮

ᑭᔮᐦ ᐋᑯᑖᐦ ᑳ ᐄᔑᓈᑯᐦᒡ ᒑ ᒌᐦ ᓈᓂᑎᐧᐋᔨᐦᑎᑭᓂᐧᐃᒡ ᐊᓂᑖᐦ ᒑ ᒌ ᐄᔑ ᓂᐦᐄᐱᔨᐦᑖᑭᓂᐧᐃᒡᐦ ᐅᔮ ᑳ ᐄᔑ ᓂᒋᔥᑭᐦᒡ ᐊᐧᐋᔑᔑᒡ, ᐋᐦ ᒌᐦ ᒫᔮᔨᒫᑭᓂᐅᐧᐃᒡ ᑭᔮᐦ ᐋᐦ ᒌᐦ ᓂᓈᐦᑳᒋᐦᐋᑭᓂᐅᐧᐃᒡ᙮

ᐋᑯᐦ ᑳ ᐄᔑᓈᑯᐦᒡ ᐋᐦ ᒌᐦ ᐊᔨᒥᐦᐄᑐᓈᓂᐧᐃᒡ ᑭᔮᐦ ᐊᓐ ᑳ ᐱᐳᐦᒡ ᓃᐧᔖᐤ ᒋᔖᐱᑖᐦᑐᒥᑎᓂᐤ ᒦᓐ ᓂᔮᔪ ᑳ ᐊᔥᒋᐱᔨᔨᒡ ᐋᐅᑯᓂᒡ ᐅᒌ, ᐋᐦ ᒌᐦ ᐃᐦᑖᑦ ᐊᐧᐋᓐ ᐊᔨᒦᔥᑎᒧᐧᐋᑦ ᐄᔨᔨᐤᐦ, ᑎᐹᔅᑯᓂᒑᓯᐤᐦ ᐋᐦ ᒌᐦ ᐹᒋ ᐧᐄᒑᐧᐋᒡ ᐊᓂᒌ ᒑ ᐊᔨᒦᔥᑎᒧᐧᐋᒡ ᐊᓂᔮᐦ ᐊᐧᐋᔨᐤᐦ ᑳ ᒋᔅᑯᑎᒧᐧᐋᑭᓂᐧᐃᐧᐃᔨᒡ ᑭᔮᐦ ᐊᓂᒌ ᐊᐧᐋᓂᒌ ᑳ ᒫᔮᔨᒫᑭᓂᐅᐧᐃᒡ᙮

ᑭᔮᐦ ᑳ ᐃᐦᑖᑦ ᐊᐧᐋᓐ ᐋᐦ ᒌᐦ ᐄᓯᓈᑯᓯᑦ ᐋᐦ ᒌᐦ ᐊᔨᒦᔥᑎᒧᐧᐋᑦ ᐅᑖᐧᐋ ᑎᐹᔨᐦᒋᒑᓯᐤᐦ ᑭᔮᐦ ᑳ ᐃᐦᑖᑦ ᐊᐧᐋᓐ ᐊᓂᔮᐦ ᓂᔮᓈᑭᒋᐦᑖᑦ ᐊᔨᒥᐦᐋᐅᑭᒥᒄᐦ, ᐊᓂᒌ ᑳ ᐱᒥᐱᔨᐦᑖᒡ ᐊᓂᔮᐦ ᒋᔅᑯᑎᒫᑑᑭᒥᒄᐦ, ᐄᓐᑎᔨᓐ ᕃᓯᑌᓐᔑᓪ ᔅᑰᓪᔅ ᑳ ᐄᔑᓂᐦᑳᑖᒡᐦ᙮ ᐊᓐ ᑳ ᐱᐳᐦᒡ ᓃᐧᔖᐤ ᒋᔖᒥᑖᐦᑐᒥᑎᓂᐤ ᒦᓐ ᑯᐧᑖᔥᒡ ᐋᑯᐦ ᑳ ᒥᓯᓂᐦᐅᓱᓈᓂᐧᐃᒡ ᓂᔅᑯᒧᐧᐃᓐᐦ᙮

ᐋᑯᑖᐦ ᑳ ᐄᔑᓈᑯᐦᒡᐦ ᒥᓯᐧᐋ ᐋᐦ ᒌᐦ ᒥᓯᓂᐦᐅᓱᒡ ᐊᓂᒌ ᐊᐧᐋᓂᒌ ᐅᑖᐧᐋ ᑎᐹᔨᐦᒋᒑᓯᐤ ᑭᔮᐦ ᐊᔨᒥᐦᐋᐅᑭᒥᒄᐦ ᑭᔮᐦ ᐄᔨᔨᐅᒡ᙮ ᐋᑯᐦ ᒫᒃ ᑳ ᐄᔑ ᐲᐦᑎᑭᑖᑭᓂᐧᐃᒡ ᐊᓂᑖᐦ ᑎᐹᔅᑯᓂᒑᐅᑭᒥᑯᐦᒡ ᐹᔨᑯᔥᑖᐤ ᐋᐦ ᐄᐦᑎᐦᒡᐦ ᐅᑎᐦ ᑳᐦᓈᑖᐦ ᐊᔅᒌᐦᒡ᙮ ᐋᐅᒄ ᐊᓐ ᑳ ᐄᔑᓈᑯᐦᒡ ᐊᓐ ᒫᐅᒡ ᑳ ᒥᔖᒡ ᓂᔅᑯᒧᐧᐃᓐ ᐋᐦ ᒥᓯᓂᐦᐅᓱᓈᓂᐧᐃᒡ ᐊᓂᑖᐦ ᐃᔑ ᐅᑖᐦᒡ᙮

ᐋᑯᐦ ᐆ ᓂᔅᑯᒧᐧᐃᓐ ᑳ ᐅᔑᐦᑖᑭᓂᐧᐃᒡ ᒌᐦ ᐃᐦᑎᑯᓐ ᓂᔮᔪ ᒑᐧᑳᓃᐦᐄ ᐋᐦ ᑭᓂᐧᐋᐱᐦᑎᑭᓂᐧᐃᒡᐦ᙮ ᐋᐅᒄ ᓃᔥᑎᒻ ᑳ ᒥᓯᓈᑖᒡ ᐋᐅᒄ ᐊᓐ ᒥᓯᐧᐋ ᐊᐧᐋᓐ ᑳ ᐲᐦᒋᒑᑦ ᐊᓂᑖᐦ ᒋᔅᑯᑎᒫᑑᑭᒥᑯᐦᒡ ᒑ ᒌ ᐄᔑᓈᑯᐦᒡ ᒥᓯᐧᐋ ᐋᐦ ᒌᐦ ᓂᒋᔥᑭᐦᒡ ᑭᔮᐦ ᒑ ᒌ ᐄᔑ ᒥᔮᑭᓂᐅᐧᐃᒡ ᑭᔮᐦ ᒑ ᒌᐦᑳᔮᐱᒫᑭᓂᐅᐧᐃᒡ ᑭᔮᐦ ᐧᐄᔨᐧᐋᐤ ᒑ ᒌᐦ ᐃᔮᐧᐋᒡ ᔓᐧᐃᔮᓐᐦ᙮

ᒑ ᒌᐦ ᐄᔑᓈᑯᐦᒡ ᒑ ᒌᐦ ᒌᐦᑳᓈᑯᐦᒡ ᑭᔮᐦ ᒑ ᒌᐦ ᒋᔥᑖᔨᑎᑭᓂᐧᐃᒡ ᐆ ᒑᐧᑳᓐ ᑳ ᐄᔑ ᓂᒋᔥᑭᐦᒡ ᐊᐧᐋᓂᒌ ᑭᔮᐦ ᒑ ᒌᐦ ᐃᐦᑎᑯᐦᒡ ᒦᓂᐧᐋᑎᓰᐧᐃᓐ ᑭᔮᐦ ᒑ ᐧᐃᔨᑳᐳᐧᐃᐦᑖᑭᓂᐧᐃᒡ ᑖᓂᑖᐦ ᒑ ᒌ ᐄᔑ ᓂᐦᐄᐱᔨᐦᑖᑭᓂᐧᐃᒡ ᒑ ᒌᐦ ᐧᐄᐦᑎᐦᒡ ᐊᐧᐋᓂᒌ ᑖᓂᑖᐦ ᑳ ᐄᔑ ᓂᒋᔥᑭᐦᒡ ᑭᔮᐦ ᒑ ᒌᐦ ᐃᐦᑎᑯᐦᒡ ᑖᓂᑖᐦ ᒑ ᒌ ᐄᔑ ᐧᐄᐦᑖᑯᐦᒡ ᑖᓂᑖᐦ ᑳ ᐄᔑ ᓂᒋᔥᑭᐦᒡ ᑭᔮᐦ ᑖᓂᑖᐦ ᑳ ᐄᔑ ᒫᔮᔨᒫᑭᓂᐧᐃᑦ ᓈᐹᔑᔥ ᑭᔮᐦ ᒫᒃ ᐃᔥᐧᑳᔑᔥ ᐊᓂᔮ ᑳ ᐲᐦᒋᒑᑦ ᐊᓂᔮ ᒋᔅᑯᑎᒫᑑᑭᒥᑯᔨᐤ᙮

ᑭᔮᐦ ᒌᐦ ᐄᔑᓈᑯᓐ ᐊᓂᑖᐦ ᒑ ᒌᐦ ᐄᔑ ᐧᐃᔨᑳᐳᐧᐃᐦᑖᑭᓂᐧᐃᒡ ᑭᔮᐦ ᒑ ᒌᐦ ᓂᐦᐄᐱᔨᐦᑖᑭᓂᐧᐃᒡ ᑖᓂᑖᐦ ᒑ ᒌᐦ ᐄᑐᐦᑖᑦ ᐊᐧᐋᓐ ᐋᑳ ᑎᐹᔅᑯᓂᒑᐅᑭᒥᑯᐦᒡ ᐧᐄᐦ ᐲᐦᑎᑭᑖᑦ, ᐧᐄᐱᒡ ᒑ ᒌᐦ ᓂᐦᐄᐱᔨᐦᑖᑭᓂᐧᐃᒡ ᐋᐦ ᒌᐦ ᒫᔮᔨᒫᑭᓂᐧᐃᑦ ᑭᔮᐦ ᐋᑳ ᒋᐦᑳᐧᐋᒡ ᐅᐦᒋ ᐃᐦᑐᑎᐧᐋᑭᓂᐧᐃᑦ᙮

ᐊᓐ ᓃᔥᑎᒻ ᒑᐧᑳᓐ ᑳᐦ ᑭᓂᐧᐋᐱᐦᑎᑭᓂᐧᐃᒡ ᒥᓯᐧᐋ ᐊᐧᐋᓐ ᒑ ᒌᐦ ᐊᔮᐧᐋᑦ ᔓᐧᐃᔮᓐᐦ ᐋᐦ ᒌᐦ ᐄᔑ ᓂᒋᔥᑭᐦᒃ ᐊᓂᑖᐦ ᐋᐦ ᒌᐦ ᐄᑐᐦᑎᐦᐋᑭᓂᐧᐃᑦ ᒋᔅᑯᑎᒫᑑᑭᒥᑯᐦᒡ ᕃᓯᑎᓐᔑᓪ ᔅᑰᓪᔅ ᒑ ᒌᐦ ᐄᔑᓈᑯᐦᒡ ᒥᓯᐧᐋ ᐊᐧᐋᓐ ᒑ ᒌᐦ ᒥᔮᑭᓂᐧᐃᑦ ᑭᔮᐦ ᒑ ᒌᐦ ᒌᐦᑳᔮᐱᐦᑎᑭᓂᐧᐃᔨᒡ ᐋᐦ ᒌᐦ ᐋᐦᑯᐦᐋᑭᓂᐧᐃᑦ ᐊᓂᔮ ᑳ ᐃᐦᑐᑎᐧᐋᑭᓂᐧᐃᑦ᙮

ᑭᔮᐦ ᒑ ᐄᔑᓈᑯᐦᒡ ᒥᓯᐧᐋ ᓈᐹᔑᔥ ᑭᔮᐦ ᐃᔥᐧᑳᔑᔥ ᒥᓯᐧᐋ ᒑ ᒌ ᐄᔑ ᑭᓂᐧᐋᐱᐦᑎᑭᓂᐧᐃᐧᐃᔨᒡ ᐋᐦ ᒌᐦ ᐋᐦᑯᐦᐋᑭᓂᐅᐧᐃᒡ ᐋᐦ ᒌᐦ ᐅᑎᓈᑭᓂᐅᐧᐃᒡ ᐅᑳᐧᐋᐤᐦ ᑭᔮᐦ ᐅᐦᑖᐧᐋᐤᐦ ᐋᐦ ᐄᐦᑖᔨᒡᐦ ᑭᔮᐦ ᐊᓂᑖᐦ ᑳ ᐋᑎ ᐧᐄᒋᒡ, ᐊᓂᔮ ᐋᐦ ᒌᐦ ᐃᐦᑐᑎᐧᐋᑭᓂᐅᐧᐃᒡ ᐧᒫᐦᒡ ᐋᐦ ᒌᐦ ᐅᑎᓂᑭᓂᐧᐃᐧᐃᔨᒡᐦ ᐊᓂᔮᐦ ᐄᔨᔨᐅᐃᔨᐦᑐᐧᐃᓐᐦ, ᐄᔨᔨᐅᔨᒧᐧᐃᓐᐦ ᐋᐦ ᒌᐦ ᐃᔮᒡ᙮

ᐋᑯᐦ ᑳ ᐄᓯᓈᑯᓯᒡ ᐊᓂᒌ ᑳ ᒋᔅᑯᑎᒧᐧᐋᑭᓂᐅᐧᐃᒡ ᐊᓂᑖᐦ ᑳ ᐋᑎᑭᑭᓂᐧᐋᔨᒫᑭᓂᐅᐧᐃᒡ ᐊᓂᑖᐦ ᒋᔅᑯᑎᒫᑑᑭᒥᑯᐦᒡ ᒑ ᒌᐦ ᒥᔮᑭᓂᐅᐧᐃᒡ ᒥᑖᐦᐧᑖᐤ ᒋᔖᒥᑖᐦᑐᒥᑎᓂᐤ᙮

ᐋᔪᐧᐃᒄ ᐊᓂᔮ ᓃᔥᑎᒻ ᐹᔨᑯᐱᐳᓐᐦ ᑳ ᐃᐦᑖᒡ ᐊᓂᑖᐦ ᒋᔅᑯᑎᒫᑑᑭᒥᑯᐦᒡ᙮ ᐋᑯᐦ ᒦᓐ ᑳ ᒥᔮᑭᓂᐅᐧᐃᒡ ᓂᔥᐧᑖᐤ ᒋᔖᒥᑖᐦᑐᒥᑎᓂᐤ ᐋᔑᑯᒥᐱᐳᓐᐦ ᑳ ᐄᔥᐱᔑ ᐃᐦᑖᒡ ᐊᓂᑖᐦ ᒋᔅᑯᑎᒫᑑᑭᒥᑯᐦᒡ, ᐄᓐᑎᔨᓐ ᕃᓯᑌᓐᔑᓪ ᔅᑰᓪᔅ ᑳ ᐄᔑᓂᐦᑳᑖᒡᐦ᙮

ᑭᔮᐦ ᒌᐦ ᐄᔑ ᑭᓂᐧᐋᐱᐦᑎᑭᓂᐆ ᐊᓂᐦᐄ ᓂᔅᑯᒧᐧᐃᓐᐦ ᒑ ᒌᐦ ᑭᓂᐧᐋᐱᒫᑭᓂᐅᐧᐃᒡ ᒑ ᒌᐦ ᒋᔥᑖᔨᒫᑭᓂᐧᐃᒡ ᑭᔮᐦ ᒑ ᒌᐦ ᒋᔅᒋᓰᑎᑎᐧᐋᑭᓂᐅᐧᐃᒡ ᐊᓂᒌ ᑳ ᐄᓯᓈᑯᓯᒡ ᑳ ᐃᐦᑖᒡ ᐊᓂᔮᐦ ᒋᔅᑯᑎᒫᑑᑭᒥᒄᐦ, ᐄᓐᑎᔨᓐ ᕃᓯᑌᓐᔑᓪ ᔅᑰᓪ ᑳ ᐄᔑᓂᐦᑳᑖᒡᐦ ᑭᔮᐦ ᐊᓂᔮᐦ ᒋᔅᑯᑎᒫᒑᐧᐃᓐᐦ ᐊᓂᑖᐦ ᐋᐦ ᒌᐦ ᐄᔑ ᒋᔅᑯᑎᒧᐧᐋᑭᓂᐅᐧᐃᒡ,

ᒑ ᒌᐦ ᒌᐦᑳᔮᐱᒫᑭᓂᐅᐧᐃᒡ ᐊᓂᒌ ᐹᔨᑯᑖᓂᐤ, ᒑ ᒌᐦ ᒌᐦᑳᔮᐱᑎᑭᓂᐧᐃᐧᐃᔨᒡᐦ ᑖᓂᑖᐦ ᐊᓂᑖᐦ ᑳ ᐅᐦᒌᒡ, ᐅᑎᐦᑖᐧᐃᓂᐧᐋᐤᐦ᙮ ᑭᔮᐦ ᑳᐦᑎᓈᓂᐧᐃᒡ ᒑ ᒌᐦ ᒌᐦᑳᔮᐱᐦᑎᑭᓂᐧᐃᒡᐦ ᐄᔨᔨᐅᐃᔨᐦᑐᐧᐃᓐ, ᐄᔨᔨᐅᔨᒧᐧᐃᓐ ᑭᔮᐦ ᐊᓂᑖᐦ ᐅᑖᐦᒡ ᑳ ᐄᔑ ᓂᒋᔥᑭᐦᒡ ᐹᔨᑯᑖᓂᐤ, ᑭᔮᐦ ᐊᓂᐦᐄ ᒦᓐ ᒑ ᒌ ᐄᔑᓈᑯᐦᒡ ᒑ ᒌᐦ ᐅᐧᐋᔑᐦᑖᑭᓂᐧᐃᒡᐦ ᐹᔨᑯᑖᓂᐤ ᑖᓐ ᑳ ᐄᔑ ᐲᑯᐱᔨᔨᒡ᙮

ᑭᔮᐦ ᑳ ᐄᔑᓈᑯᐦᒡ ᒑ ᒌᐦ ᒌᐦᑳᔮᐱᐦᑎᑭᓂᐧᐃᒡ ᑭᔮᐦ ᒑ ᒌ ᐄᔑ ᐅᐧᐋᔑᐦᑖᑭᓂᐧᐃᒡ᙮ ᐋᔪᐧᐃᒄ ᐅᔮ ᑳ ᐄᔅᐱᔨᒡ ᐅᒌ ᐊᐧᐋᔑᔑᒡ ᑳ ᒋᔥᑎᔑᐧᐋᐦᑭᓂᐅᐧᐃᒡ᙮

ᑭᔮᐦ ᒑ ᒌᐦ ᐄᔑᓈᑯᐦᒡ ᒑ ᒌᐦ ᒌᔑᐦᑖᑭᓂᐧᐃᒡ ᐊᓐ ᑳ ᐱᐳᐦᒡ ᓃᐧᔖᐤ ᒋᔖᒥᑖᐦᑐᒥᑎᓂᐤ ᓈᐅᔖᑉ ᒣᐃ ᐲᓯᒻ᙮

ᑭᔮᐦ ᒫᒃ ᑳ ᐃᐦᑎᑯᐦᒡ ᒑᐧᑳᓐ ᐋᐦ ᒥᓯᓈᑖᒡ ᑖᓂᑖᐦ ᒑ ᒌᐦ ᐄᔑᓈᑯᐦᒡ ᒑ ᒌᐦ ᐄᓯᓈᑯᓯᑦ ᐊᐧᐋᓐ ᒦᓂᐧᐋᑎᓰᐧᐃᓂᔨᐤ ᒑ ᒌ ᐄᔑ ᑭᓂᐧᐋᐱᐦᑎᐦᒃ᙮

ᐋᐅᒄ ᓃᔥᑎᒻ ᒑᐧᑳᓐ ᑳᐦ ᒥᓯᓈᑖᒡ ᒑ ᒌᐦ ᐃᐦᑎᑯᐦᒡ ᒦᓂᐧᐋᑎᓰᐧᐃᓐ ᑭᔮᐦ ᒑ ᒌᐦ ᐃᐦᑎᑯᐦᒡ ᑖᓂᑖᐦ ᒑ ᒌᐦ ᐄᑐᐦᑖᑦ ᐊᐧᐋᓐ ᐋᐦ ᒌᐦ ᐋᐦᑯᐦᐋᑭᓂᐧᐃᑦ, ᐋᐦ ᒌᐦ ᒫᔮᔨᒫᑭᓂᐧᐃᑦ᙮

ᒑ ᒌᐦ ᐃᐦᑎᑯᓂᔨᒡ ᑖᓂᑖᐦ ᒑ ᒌᐦ ᐄᔑ ᓂᐦᐄᐱᔨᐦᐋᑭᓂᐧᐃᑦ ᑭᔮᐦ ᒫᒃ ᑖᓂᑖᐦ ᒑ ᒌ ᐄᔑ ᓂᐦᐄᐱᔨᐦᑖᑭᓂᐧᐃᒡ ᐆ ᓂᔅᑯᒧᐧᐃᓐ ᒫᐧᑳᒡ ᐋᐦ ᐱᒥᐱᔨᒡ᙮ ᐋᑯᐦ ᒦᓐ ᑳ ᒥᓯᓈᑖᒡ ᒑ ᒌᐦ ᐄᓯᓈᑯᓯᑦ

ᐅᑕᐧᐋ ᑎᐹᔨᐦᒋᒑᓯᐤ ᒑ ᒌᐦ ᐄᔑᓈᑯᐦᑖᑦ ᑖᓂᑖᐦ ᒑ ᒌᐦ ᐄᔑ ᓈᑎᒧᐧᐋᑭᓂᐧᐃᑦ ᐊᐧᐋᓐ ᑖᓐ ᑳ ᐄᔥᐱᔑ ᐋᐦᑯᐦᐋᑭᓂᐧᐃᑦ, ᒑ ᒌᐦ ᐄᓯᓈᑯᓯᑦ ᒑ ᒌᐦ ᐃᐦᑎᑯᐦᒡ ᑖᓂᑖᐦ ᒑ ᒌᐦ ᐄᔅᐱᔨᐦᐅᑦ ᐊᐧᐋᓐ, ᑖᓂᑖᐦ ᒑ ᒌᐦ ᐄᔑ ᒫᒥᑐᓈᔨᐦᑎᐦᒃ ᐊᓂᔮ ᑳ ᐄᔑ ᐋᐦᑯᐦᐋᑭᓂᐧᐃᑦ ᑖᓂᑖᐦ ᒑ ᒌ ᐄᔑ ᐋᔨᒧᑎᐦᒃ᙮ ᐋᐅᑯᓂᒡ ᐊᓂᒌ ᑳ ᐱᒥᐱᔨᐦᑖᒡ ᐊᓂᑖᐦ ᐱᕆᑎᔥ ᑲᓚᒻᐱᔮᐦ ᐄᔨᔨᐅᒡ᙮

ᐋᐅᒄ ᐊᓐ ᕕᕐᔅᑦ ᓀᐃᔑᓐᔅ ᐦᐁᓪᕪ ᐋᐧᕧᕆᑏ ᐊᓂᔮ ᑳ ᐄᔑ ᓂᓈᑭᒋᔥᑖᒡ, ᑳ ᒥᔮᑭᓂᐅᐧᐃᒡ ᑖᓂᑖᐦ ᒑ ᒌ ᐄᔑ ᐧᐄᒋᐦᐋᒡ ᐄᔨᔨᐤᐦ᙮ ᑭᔮᐦ ᑳ ᐄᔑᓈᑯᐦᒡ ᐊᓂᐦᐄ ᐄᔨᔨᐤ ᐊᔨᒥᐦᐋᐅᑭᒥᒄᐦ ᑳ ᒥᓯᓂᐦᐅᓱᒡ ᐊᓂᔮ ᓂᔅᑯᒧᐧᐃᓂᔨᐤ᙮ ᑭᔮᐦ ᒌᐦ ᐄᓯᓈᑯᓱᐧᐃᒡ ᒑ ᒌᐦ ᐱᒋᔅᑎᓂᒑᒡ, ᔓᐧᐃᔮᓐᐦ ᒑ ᒌᐦ ᐱᒋᔅᑎᓈᒡ ᒑ ᒌᐦ ᐄᔑᓈᑯᐦᒡ ᒑ ᒌᐦ ᐄᔑ ᐃᐦᑎᑯᐦᒡ ᑖᓂᑖᐦ ᒑ ᒌ ᐄᔑ ᓂᐦᐄᐱᔨᐦᑖᑭᓂᐧᐃᒡ ᑭᔮᐦ ᑖᓂᑖᐦ ᒑ ᒌᐦ ᐄᔑ ᐃᐦᑎᑯᐦᒡ ᒦᓂᐧᐋᑎᓰᐧᐃᓐ᙮

ᐋᑯᐦ ᑳ ᐅᑎᓈᑭᓂᐅᐧᐃᒡ ᕧ ᑎᕈᕪ ᐊᓐᑦ ᕃᑭᓂᓯᓕᔦᐃᔑᓐ ᑳᒥᔑᑳᓐ ᐄᓯᓂᐦᑳᓱᒡ᙮ ᐋᐅᑯᓂᒡ ᐊᓂᒌ ᑳ ᐅᑎᓈᑭᓂᐅᐧᐃᒡ ᐊᐧᐋᓂᒌ ᒑ ᒌᐦ ᐊᐱᔥᑎᐦᒡ ᒑ ᒌᐦ ᓈᓂᑑᒋᔅᒑᔨᐦᑎᐦᒡ ᑖᓐ ᓂᐦᐋᐤ ᑳ ᐄᔑ ᓂᒋᔥᑭᒥᔨᒡᐦ ᐊᐧᐋᔑᔥᐦ ᒫᐧᑳᒡ ᑳ ᐃᐦᑖᔨᒡᐦ ᐊᓂᑖᐦ ᒋᔅᑯᑎᒫᑑᑭᒥᒄᐦ᙮ ᐋᐅᑯᓂᒡ ᐊᓂᒌ ᑳ ᒥᓯᓂᐦᐋᒡᐦ ᑭᔮᐦ ᒑ ᒌᐦ ᐧᐄᐦᑎᐦᒡᐦ,

ᒑ ᒌᐦ ᑎᐹᒋᒧᒡ ᑭᔮᐦ ᒥᓯᐧᐋ ᐅᑎᐦ ᑳᐦᓈᑖᐦ ᐋᐦ ᐄᑎᔅᑳᓈᓯᔨᒡᐦ ᐄᔨᔨᐤᐦ, ᒥᓯᐧᐋ ᒑ ᒌᐦ ᐧᐄᐦᑎᒧᐧᐋᒡ ᒑᐧᑳᔨᐤ ᑳ ᓂᒋᔥᑭᐦᒡ ᐊᓂᒌ ᐊᐧᐋᔑᔑᒡ ᒫᐧᑳᒡ ᑳ ᐃᐦᑖᒡ ᐊᓂᑖᐦ ᐄᓐᑎᔨᓐ ᕃᓯᑌᓐᔑᓪ ᔅᑰᓪᔅ ᑳ ᐄᔑᓂᐦᑳᑖᒡᐦ ᐊᓂᑖᐦ ᑳ ᐄᔑ ᑭᓂᐧᐋᔨᒫᑭᓂᐅᐧᐃᒡ ᐊᐧᐋᔑᔑᒡ ᐋᐦ ᒋᔅᑯᑎᒧᐧᐋᑭᓂᐅᐧᐃᒡ᙮

ᑭᔮᐦ ᑳ ᐄᔑᓈᑯᐦᒡ ᒑ ᒌᐦ ᐃᐦᑐᑎᒧᐧᐋᑭᓂᐧᐃᑦ ᐊᐧᐋᓐ ᑭᔮᐦ ᐋᐦ ᒌᐦ ᐱᒋᔅᑎᓈᑭᓂᐧᐃᑦ ᐊᐧᐋᓐ ᒑ ᒌᐦ ᐧᐄᐦᑎᐦᒃ ᒑᐧᑳᔨᐤ ᑳ ᓂᒋᔥᑭᐦᒃ ᒫᐧᑳᒡ ᐊᓂᑖᐦ ᑳ ᐃᐦᑖᑦ ᒋᔅᑯᑎᒫᑑᑭᒥᑯᐦᒡ

ᑭᔮᐦ ᒑ ᒌᐦ ᒥᓯᓂᐦᐄᑭᓂᐧᐃᐧᐃᔨᒡ ᒫᐧᑳᒡ ᑳ ᐱᒥᐱᔨᐦᑖᒡ ᐊᓂᒌ ᑏ ᐋᕐ ᓰ᙮ ᐋᐅᑯᓂᒡ ᐊᓂᒌ ᑳ ᓈᓂᑑᒋᔅᒑᔨᐦᑎᐦᒡ ᑖᓐ ᓂᐦᐋᐤ ᒑᐧᑳᔨᐤ ᑳ ᐄᔑ ᓂᒋᔥᑭᐦᒃ ᐊᐧᐋᓐ ᐋᐦ ᒌᐦ ᒫᔮᔨᒫᑭᓂᐧᐃᑦ ᑭᔮᐦ ᐋᐦ ᒌᐦ ᐄᔑ ᓂᓈᐦᑳᒋᐦᐋᑭᓂᐧᐃᑦ᙮

ᐋᑯᐦ ᐅᒌ ᑏ ᐋᕐ ᓰ, ᑳ ᐄᓯᓈᑯᓯᒡ ᒑ ᒌᐦ ᒋᔥᒋᐱᔨᐦᑖᒡ ᓃᐧᔖᐤ ᒋᔖᒥᑖᐦᑐᒥᑎᓂᐤ ᐹᔨᑯᐧᔖᑉ ᑳ ᐱᐳᓂᔨᒡ ᑭᔮᐦ ᒫᒃ ᐋᐦ ᒌᐦ ᒌᔑᐦᑖᒡ ᓃᐧᔖᐤ ᒋᔖᒥᑖᐦᑐᒥᑎᓂᐤ ᒦᓐ ᓂᔮᔪᔖᑉ

ᑭᔮᐦ ᐋᐦ ᒌᐦ ᐅᔑᐦᑖᒡ ᒥᓯᓂᐦᐄᑭᓐᐦ ᑳ ᐄᔑᓈᑯᓂᔨᒡ ᑭᔮᐦ ᐋᐦ ᒌᐦ ᐧᐄᐦᑎᐦᒡ ᐊᐧᐋᓂᒌ ᑖᓐ ᑳ ᐄᔥᐱᔑ ᒫᔮᒫᑭᓂᐅᐧᐃᒡ ᑭᔮᐦ ᑖᓐ ᑳ ᐄᔑ ᓂᓈᐦᑳᒋᐦᐋᑭᓂᐅᐧᐃᒡ ᒫᐧᑳᒡ ᑳ ᐱᒥᐱᔨᒡᐦ ᐊᓂᐦᐄ ᒋᔅᑯᑎᒫᑑᑭᒥᒄᐦ ᐄᓐᑎᔨᓐ ᕃᓯᑌᓐᔑᓪ ᔅᑰᓪᔅ ᑳ ᐄᔑᓂᐦᑳᑖᒡᐦ᙮

ᐋᐅᒄ ᐊᓐ ᑳ ᐄᔑᓈᑯᐦᒡ ᐊᓂᒌ ᑳ ᓈᓂᑑᒋᔅᒑᔨᐦᑎᐦᒡ ᑖᓐ ᑳ ᐄᔑ ᓂᓈᐦᑳᒋᐦᐋᑭᓂᐧᐃᐧᐃᔨᒡᐦ ᑭᔮᐦ ᑖᓐ ᑳ ᐄᔑ ᒫᔮᔨᒫᑭᓂᐧᐃᐧᐃᔨᒡᐦ ᐊᐧᐋᔑᔥᐦ ᑭᔮᐦ ᐊᓂᒌ ᐅᑕᐧᐋ ᑎᐹᔨᐦᒋᒑᓯᐤ

ᐋᐦ ᒌᐦ ᐄᓯᓈᑯᓯᒡ ᐋᐦ ᒌᐦ ᐧᐃᔨᑳᐳᐧᐃᐦᑖᒡ ᐧᐋᔅᑳᐦᐄᑭᓂᔨᐤ ᑖᓂᑖᐦ ᒑ ᒌᐦ ᐃᐦᑎᑯᓂᔨᒡᐦ ᐊᓂᔮᐦ ᑎᐹᒋᒧᐧᐃᓐᐦ ᑭᔮᐦ ᐊᓂᔮᐦ ᐊᔨᒧᐧᐃᓐᐦ ᐋᐦ ᑎᐹᒋᒧᓈᓂᐧᐃᐧᐃᔨᒡ ᑖᓐ ᑳ ᐄᔑ ᓂᓈᐦᑳᒋᐦᐋᑭᓂᐧᐃᑦ ᑭᔮᐦ ᑖᓐ ᑳ ᐄᔑ ᐊᐧᐋᔑᔥ᙮ ᑭᔮᐦ ᓈᑖᐦ ᐋᐦ ᐃᐦᑎᑯᐦᒡ ᐊᓐ ᐧᐋᔅᑳᐦᐄᑭᓐ ᐧᐃᓂᐯᒃ ᑳ ᐄᔑᓂᐦᑳᑖᒡ᙮

ᑭᔮᐦ ᐆ ᐧᐋᔅᑳᐦᐄᑭᓐ ᐋᑯᑖᐦ ᐋᔑᓈᑯᐦᒡ ᐋᐦ ᑭᓂᐧᐋᔨᐦᑎᑭᓂᐧᐃᒡᐦ ᒥᓯᐧᐋ ᒑᐧᑳᓂᐦᐄ ᑖᓂᑖᐦ ᑳ ᐄᔑ ᐋᐱᑎᐦᒡᐦ ᐊᓂᐦᐄ ᒋᔅᑯᑎᒫᑑᑭᒥᒄᐦ ᑭᔮᐦ ᐋᐦ ᒥᓯᓈᑖᒡ ᑖᓐ ᑳ ᐄᔑ ᐋᐦᑯᐦᐄᑯᑦ ᐊᐧᐋᔑᔥ, ᒫᐧᑳᒡ ᐊᓂᑖᐦ ᑳ ᐃᐦᑖᑦ ᑭᔮᐦ ᑖᓐ ᑳ ᐄᔑ ᒫᔮᔨᒫᑭᓂᐧᐃᑦ ᐊᐧᐋᔑᔥ ᒫᐧᑳᒡ ᐊᓂᑖᐦ ᑳ ᐃᐦᑖᑦ ᐋᑯᑖᐦ ᐊᓂᔮᐦ ᑳ ᐃᐦᑖᑦ ᒋᔅᑯᑎᒫᑑᑭᒥᑯᐦᒡ ᐄᓐᑎᔨᓐ ᕃᓯᑌᓐᔑᓪ ᔅᑰᓪᔅ ᑳ ᐄᔑᓂᐦᑳᑖᒡᐦ᙮

ᑭᔮᐦ ᒫᒃ ᑳ ᐄᔑ ᑐᐧᐋᒡ ᒑ ᒌ ᐄᔑ ᐧᐄᐦᑎᐦᒃ ᐅᑎᐹᒋᒧᐧᐃᓐ ᐊᓐ ᐊᐧᐋᓐ ᑳ ᐄᔑ ᐃᐦᑖᑦ ᐊᓂᑖᐦ ᒋᔅᑯᑎᒫᑑᑭᒥᑯᐦᒡ ᐋᐦ ᒌᐦ ᓂᓈᐦᑳᒋᐦᐋᑭᓂᐧᐃᑦ ᑭᔮᐦ ᐋᐦ ᒌᐦ ᒫᔮᔨᒫᑭᓂᐧᐃᑦ᙮

ᐊᔮᐱᒡ ᐋᑯᑖᐦ ᒑ ᒌᐦ ᐲᐦᑎᑭᑖᑦ ᐅᑎᐹᒋᒧᐧᐃᓐ ᐊᓂᑎᐦ ᐧᐋᔅᑳᐦᐄᑭᓂᐦᒡ ᑭᔮᐦ ᐋᑯᑎᐦ ᑳ ᐄᔑ ᐋᐱᐦᐄᑭᓂᐧᐃᒡ ᐊᓐ ᑳ ᐱᐳᐦᒡ ᓃᐧᔖᐤ ᒋᔖᒥᑖᐦᑐᒥᑎᓂᐤ ᒦᓐ ᓂᔮᔪᔖᑉ᙮

ᐋᐅᒄ ᒫᐦᒋᒡ ᒑᐧᑳᓐ ᑳ ᒥᓯᓈᑖᒡ ᐊᓂᑖᐦ ᓂᔅᑯᒧᐧᐃᓐᐦ ᐊᓐ ᑳ ᒥᓯᓂᐦᐅᓱᓈᓂᐧᐃᒡ, ᐄᓐᑏᐱᓐᑎᓐᑦ ᐋᓭᔅᒣᓐᑦ ᐱᐧᕌᓭᔅ ᐋᐃ ᐄ ᐲ ᑳ ᐄᔑᓂᐦᑖᒡ, ᐋᐅᒄ ᐊᓐ ᒑ ᐄᔑ ᓈᓂᑑᒋᔅᒑᔨᐦᑎᑭᓂᐧᐃᑦ ᐱᐱᐦᑳᓐ ᐹᔨᒄ ᐊᐧᐋᓐ ᒑᐧᑳᔨᐤ ᑳ ᐄᔑ ᓂᒋᔥᑭᐦᒃ ᒑ ᒌᐦ ᓂᓈᐦᑳᒋᐦᐋᑭᓂᐧᐃᑦ ᓈᔥᑦ ᒑ ᒌᐦ ᒫᔮᔨᒫᑭᓂᐧᐃᑦ᙮

ᐋᑯᐦ ᑳ ᐃᐦᑎᑯᐦᒡ ᒑᐧᑳᓐ ᐋᐦ ᒥᓯᓈᑖᒡ ᐋᐅᒄ ᐊᓐ ᐹᔨᒄ ᐊᐧᐋᓐ ᒑ ᒌ ᐄᔑ ᓈᓂᑑᒋᔅᒑᔨᐦᑎᑭᓂᐧᐃᒡ ᑖᓐ ᑳ ᐄᔑ ᓂᓈᐦᑳᒋᐦᐋᑭᓂᐧᐃᑦ ᑭᔮᐦ ᑖᓐ ᑳ ᐄᔑ ᒫᔮᔨᒫᑭᓂᐧᐃᑦ᙮

ᒑ ᒌᐦ ᐃᐦᑎᑯᐦᒡ ᑖᓂᑖᐦ ᒑ ᒌ ᐄᔑ ᐅᐧᐋᔑᐦᑖᑭᓂᐧᐃᒡ ᑭᔮᐦ ᑖᓂᑖᐦ ᒑ ᒌ ᐄᔑ ᒥᔪᔥᑳᑐᓈᓂᐧᐃᒡ ᐊᓂᑖᐦ ᑳ ᐄᔑ ᒥᓯᓈᑖᒡ ᐊᓂᑎᐦ ᓂᔅᑯᒧᐧᐃᓂᐦᒡ᙮

ᑭᔮᐦ ᒦᓐ ᑳ ᐃᐦᑎᑯᐦᒡ ᒑᐧᑳᓐ ᐋᐅᒄ ᐊᓐ ᑳ ᒥᔮᑭᓂᐅᐧᐃᒡ ᐊᐧᐋᓂᒌ ᔓᐧᐃᔮᓐᐦ, ᒥᓯᐧᐋ ᐊᐧᐋᓐ ᑳ ᐄᑐᐦᑖᑦ ᐊᓂᑖᐦ ᒋᔅᑯᑎᒫᑑᑭᒥᑯᐦᒡ, ᒥᓯᐧᐋ ᒑ ᒌᐦ ᒥᔮᑭᓂᐧᐃᑦ ᔓᐧᐃᔮᓐᐦ᙮

ᑭᔮᐦ ᓂᓈᐦᑭᐤ ᐋᐦ ᐄᑎᔅᑳᓈᓯᒡ ᐄᔨᔨᐅᒡ ᐅᑎᐦ ᑳᐦᓈᑖᐦ ᑭᔮᐦ ᐅᒌ ᑯᑎᑭᒡ ᐋᐦ ᐄᑎᔅᑳᓈᓯᒡ ᐊᐧᐋᓂᒌ ᒑ ᒌᐦ ᐄᔑᓈᑯᐦᒡ ᒑ ᒌ ᓈᓂᑎᐧᐋᔨᐦᑎᑭᓂᐧᐃᒡ ᑖᓂᑖ ᒑ ᒌ ᐄᔑ ᒥᔪᔥᑳᑐᓈᓂᐧᐃᒡ

ᑭᔮᐦ ᒑ ᒌᐦ ᐃᐦᑎᑯᐦᒡ ᒦᓂᐧᐋᑎᓰᐧᐃᓐ᙮ ᑭᔮᐦ ᐊᓂᑖᐦ ᒑ ᐄᔑ ᑭᓂᐧᐋᐱᐦᑎᑭᓂᐧᐃᒡ ᑖᓐ ᑳ ᐄᔑ ᓂᒋᔥᑭᐦᒡ ᐋᐦ ᒫᔮᔨᒫᑭᓂᐅᐧᐃᒡ ᑭᔮᐦ ᐋᐦ ᓂᓈᐦᑳᒋᐦᐋᑭᓂᐅᐧᐃᒡ ᐅᒌ ᐊᐧᐋᔑᔑᒡ

ᑳ ᔅᑰᓗᐧᐃᒡ ᐊᓂᑖᐦ ᐄᓐᑎᔨᓐ ᕃᓯᑌᓐᔑᓪ ᔅᑰᓪ ᓯᔅᑎᒻ ᐊᓂᑖᐦ ᒋᔅᑯᑎᒫᑑᑭᒥᑯᐦᒡ ᑳ ᑭᓂᐧᐋᔨᒫᑭᓂᐅᐧᐃᒡ ᑳ ᓂᓈᐦᑳᒋᐦᐋᑭᓂᐅᐧᐃᒡ ᑭᔮᐦ ᑳ ᒫᔮᔨᒫᑭᓂᐅᐧᐃᒡ᙮

ᑭᔮᐦ ᒫᒃ ᐋᑯᑖᐦ ᑳ ᐄᔑ ᓂᐦᐄᐱᔨᐦᑖᑭᓂᐧᐃᒡ ᐋᐃ ᐄ ᐲ ᑳ ᐄᔑᓂᐦᑳᑖᒡ ᒑ ᒌᐦ ᐄᑐᐦᑖᑦ ᐊᐧᐋᓐ ᒑ ᒌᐦ ᑎᐹᒋᒧᑦ ᒑ ᒌᐦ ᒥᔮᑭᓂᐧᐃᑦ ᔓᐧᐃᔮᓐᐦ ᐋᐦ ᒌᐦ ᓂᓈᐦᑳᒋᐦᐋᑭᓂᐧᐃᑦ

ᑭᔮᐦ ᐋᐦ ᒌᐦ ᒫᔮᔨᒫᑭᓂᐧᐃᑦ᙮ ᑭᔮᐦ ᒌᐦ ᒋᔅᒑᔨᐦᑖᑯᓐ ᐋᑳ ᑯᐃᔅᒄ ᑭᔮᐦ ᐋᑳ ᒋᐦᑳᐧᐋᒡ ᐅᐦᒋ ᐃᐦᑐᑎᐧᐋᑭᓂᐧᐃᑦ ᐊᓐ ᐄᔨᔨᐤ ᐊᐧᐋᔑᔥ ᑳ ᐲᐦᒋᒑᑦ ᐊᓂᑖᐦ ᐄᔨᔨᐤ ᒋᔅᑯᑎᒫᑑᑭᒥᑯᐦᒡ, ᐄᓐᑎᔨᓐ ᕃᓯᑌᓐᔑᓪ ᔅᑰᓪᔅ ᑳ ᐄᔑᓂᐦᑳᑖᒡᐦ᙮ ᒑ ᒥᓯᓈᑖᒡᐦ, ᒑ ᒌᐦᑳᔮᐱᐦᑎᑭᓂᐧᐃᒡᐦ ᐄᔨᔨᐤ ᒋᔅᑯᑎᒫᑑᑭᒥᑯᐦᒡ, ᐋᐅᒄ ᐋᑳ ᒋᐦᑳᐧᐋᒡ ᐅᐦᒋ ᐃᐦᑐᑎᐧᐋᑭᓂᐧᐃᑦ ᐊᐧᐋᓐ, ᒑ ᒌᐦ ᐲᐦᑎᑭᑖᑦ ᐊᓂᔮ ᐅᑎᐹᒋᒧᐧᐃᓐ ᑭᔮᐦ ᒑ ᒌᐦ ᐅᐦᑎᓂᐦᒃ ᒑᐧᑳᔨᐤ ᐊᓂᔮ ᑳ ᐄᔑ ᐃᐦᑐᑎᐧᐋᑭᓂᐧᐃᑦ᙮

ᐋᑯᑖᐦ ᐆ ᐋᐃ ᐄ ᐲ ᐆ ᐋᐦ ᐋᔨᐧᒫᐅᐦᐄᐧᐋᒡ, ᒑ ᒌ ᐄᔑᓈᑯᐦᒡ ᐧᐄᔨ ᒥᒄ ᐊᐧᐋᓐ ᒑ ᒌᐦ ᐄᑐᐦᑖᑦ ᐊᓂᑖᐦ, ᒑ ᒌᐦ ᐱᒋᔅᑎᓂᐦᒃ ᐅᑎᐹᒋᒧᐧᐃᓐ᙮

ᒑ ᒌᐦ ᐧᐄᐦᑎᐦᒃ ᑖᓐ ᑳ ᐄᔑ ᒫᔮᔨᒫᑭᓂᐧᐃᑦ ᑭᔮᐦ ᑖᓂᑖᐦ ᑳ ᐄᔑ ᐋᐦᑯᐦᐋᑭᓂᐧᐃᑦ᙮ ᐋᑯᐦ ᐅᐄᓯᓈᑯᓱᐧᐃᒡ ᒑ ᒌᐦ ᐃᐦᑖᑦ ᐊᐧᐋᓐ ᐋᐦ ᓃᑳᓂᔥᑭᐧᐋᑦ ᒌ ᐄᓐᑎᔨᓐ ᕃᓯᑌᓐᔑᓪ ᔅᑰᓪ, ᐊᓂᐦᐄ ᒋᔅᑯᑎᒫᑑᑭᒥᒄᐦ ᒌᐦ ᑭᔮᐦ ᒑ ᒌᐦ ᓈᓈᑭᒋᐦᑖᑦ ᒥᓯᐧᐋ ᐊᓂᔮ ᐋᑎ ᐃᔨᐦᑐᑎᑭᓂᐧᐃᐧᐃᔨᒡ᙮ ᐋᐅᑯᓂᒡ ᐅᒌ ᑳ ᐱᒥᐱᔨᐦᑖᒡ ᑭᔮᐦ ᒑ ᐄᓯᓈᑯᓯᒡ ᐋᑳ ᓈᔥᒡ ᒑ ᒌᐦ ᒫᑯᔥᑭᐧᐋᑭᓂᐧᐃᑦ ᐊᐧᐋᓐ

ᒫᐧᑳᒡ ᐋᐦ ᐄᐦᑐᑎᑭᓂᐧᐃᒡ ᙮ ᑭᔮᐦ ᐆ ᑳ ᐃᐦᑐᑎᑭᓂᐧᐃᒡ ᐋᐃ ᐄ ᐲ ᐋᔪᐧᐃᒄ ᐋᑳ ᒑ ᐧᐄᐦᑎᐦᒃ ᐊᐧᐋᓐ ᐅᑎᐹᒋᒧᐧᐃᓐ᙮ ᒌᐦ ᐃᐦᑎᑯᓐ ᑖᓂᑖᐦ ᒑ ᒌ ᐄᔑ ᓂᐦᐄᐱᔨᐦᐋᑭᓂᐧᐃᑦ ᐊᐧᐋᓐ ᐋᐦᐧᒫᔮᐦ ᐧᐄᐦᑎᐦᒃ ᐊᓂᔮ ᐅᑎᐹᒋᒧᐧᐃᓐ ᑭᔮᐦ ᒫᐧᑳᒡ ᐋᐦ ᐧᐄᐦᑎᐦᒃ ᐄᔅᑯᑎᒃ ᑳ ᒌᔑᐦᑖᑦ ᐊᓂᔮ ᐅᑎᐹᒋᒧᐧᐃᓐ ᐋᐦ ᐧᐄᐦᑎᐦᒃ᙮ ᑭᔮᐦ ᒫᐧᑳᒡ ᑳ ᐱᒥᐱᔨᐦᑖᑭᓂᐧᐃᒡ ᐊᓐ ᐁᐃ ᑏ ᐋᕐ ᑭᔮᐦ ᐊᓐ ᐋᐃ ᐁᐃ ᐲ,

ᐋᐅᒄ ᐊᓂᔮ ᑳ ᐄᔑ ᐧᐄᐦᑎᐦᒃ ᐊᐧᐋᓐ ᑖᓐ ᑳ ᐄᔑ ᒫᔮᔨᒫᑭᓂᐧᐃᑦ ᑭᔮᐦ ᑖᓐ ᑳ ᐄᔑ ᐋᑳ ᒋᐦᑳᐧᐋᒡ ᐅᐦᒋ ᐃᐦᑐᑎᐧᐋᑭᓂᐧᐃᑦ᙮ ᒌᐦ ᐃᐦᑎᑯᓐ ᒥᓯᓂᐦᐄᑭᓐᐦ ᑖᓂᑖᐦ ᒑ ᐄᔑ ᐊᔨᒥᐦᑖᑭᓂᐧᐃᒡᐦ ᑭᔮᐦ ᑖᓂᑖᐦ ᒑ ᐄᔑ ᓂᐦᐄᐱᔨᐦᑖᑭᓂᐧᐃᒡᐦ᙮

ᐋᐅᒄ ᓃᔥᑎᒻ ᐋᑳ ᓵᑭᔅᒋᓂᑖᑦ ᐊᐧᐋᓐ ᒥᓯᓂᐦᐄᑭᓂᔨᐤ, ᐆ ᒫᒃ ᑳ ᐄᔑᓈᑯᐦᒡ ᐅᒥᓯᓂᐦᐄᑭᓐ ᐋᐦ ᓵᑭᔅᒋᓂᑖᑦ ᐊᐧᐋᓐ ᐁᐃ ᑏ ᐋᕐ ᒑ ᐄᔑ ᐲᐦᑎᑭᑖᑦ᙮

ᒫᐤ ᒫᒃ ᑳ ᐄᔑᓈᑯᐦᒡ ᑳᐦ ᐃᐦᑎᑯᐦᒡ ᐊᓂᑖᐦ ᑳ ᐄᔑᓈᑯᐦᒡ ᐊᓂᔮ ᑳ ᓵᑭᔅᒋᓂᑖᑦ ᐊᐧᐋᓐ ᐊᓂᔮ ᒥᓯᓂᐦᐄᑭᓂᔨᐤ ᐋᐃ ᐄ ᐲ ᑳ ᐄᔑ ᐲᐦᑎᑭᑖᑦ᙮ ᑳᐦ ᐃᐦᑎᑯᐦᒡ ᐊᓂᑖᐦ ᐋᐦ ᒥᓯᓂᐦᐅᓱᑦ ᐊᐧᐋᓐ, ᐊᐧᐋᔑᔥ, ᐋᐦ ᒌ ᐄᔑ ᓂᒋᔥᑭᐦᒃ ᐋᐦ ᒌᐦ ᓂᓈᐦᑳᒋᐦᐋᑭᓂᐧᐃᑦ ᑭᔮᐦ ᐋᐦ ᒌᐦ ᒫᔮᔨᒫᑭᓂᐧᐃᑦ᙮

ᐋᑯᐦ ᐅᒌ ᐊᐧᐋᔑᔑᒡ ᒨᔥ ᒌᐦ ᐊᔮᐧᐃᒡ ᐊᓂᔮ ᑭᔅᒋᐦᐅᐧᐃᓂᔨᐤ ᒑ ᒌ ᐄᔑ ᑯᐧᑳᒋᔅᒑᒧᒡ ᒑ ᒌᐦ ᒥᔮᑭᓂᐅᐧᐃᒡ ᐊᓂᔮ ᒥᓯᓂᐦᐄᑭᓂᔨᐤ ᑳ ᒥᓯᓂᐦᐅᓱᒡ ᐋᐦ ᒌᐦ ᐧᐄᐦᑎᐦᒡ ᐋᐦ ᒌᐦ ᒫᔮᔨᒫᑭᓂᐧᐃᒡ ᓈᔥᑦ ᐋᐦ ᒌᐦ ᓂᓈᐦᑳᒋᐦᐋᑭᓂᐅᐧᐃᒡ᙮

ᒫᐧᑳᒡ ᑳ ᐱᒥᐱᔨᐦᑖᐃᓂᐧᐃᒡ ᒑ ᒌᐦ ᐧᐄᐦᑎᐦᒃ ᐊᐧᐋᓐ ᐅᑎᐹᒋᒧᐧᐃᓐ ᒨᔥ ᒌᐦ ᐊᔮᐤ ᑭᔅᒋᐦᐅᐧᐃᓂᔨᐤ ᐊᓐ ᐊᐧᐋᓐ ᑳ ᓂᓈᐦᑳᒋᐦᐋᑭᓂᐧᐃᑦ ᑭᔮᐦ ᑳ ᒫᔮᔨᒫᑭᓂᐧᐃᑦ ᒑ ᒌᐦ ᐧᐄᐦᑎᒧᐧᐋᑦ ᑎᐹᔅᑯᓂᒑᓯᐤᐦ

ᐊᓂᔮ ᐅᑎᐹᒋᒧᐧᐃᓐ ᑳ ᐄᓯᓈᑯᓯᒡ ᐊᓂᒌ ᐧᐃᔮᔅᑯᓂᒑᓯᐅᒡ ᒨᔥ ᒌᐦ ᐊᔮᐧᐃᒡ ᐋᐦ ᐲᐦᑎᑖᐱᔨᐦᑖᒡ ᐊᓂᔮ ᑎᐹᒋᒧᐧᐃᓂᔨᐤ ᐊᐧᐋᓐ ᑳ ᐄᔑ ᐧᐄᐦᑎᐦᒃ ᑖᓐ ᑳ ᐄᔑ ᒫᔮᔨᒫᑭᓂᐧᐃᑦ

ᑭᔮᐦ ᑖᓐ ᑳ ᐄᔑ ᓂᓈᐦᑳᒋᐦᐋᑭᓂᐧᐃᑦ᙮ ᑭᔮᐦ ᒌᐦ ᐄᔑᓈᑯᓐ ᐆ ᐋᐦ ᐲᐦᑎᑖᐱᔨᐦᑖᑭᓂᐧᐃᒡ ᐅᑎᐹᒋᒧᐧᐃᓐ ᐊᐧᐋᓐ ᐋᐦ ᒌᐦ ᒥᓯᓂᐦᐄᑭᓂᐧᐃᐧᐃᔨᒡ, ᒑ ᒌᐦ ᐃᐦᑎᑯᐦᒡ ᐋᐦ ᒥᓯᓈᑖᒡ ᐊᓂᔮ ᐅᑎᐹᒋᒧᐧᐃᓐ ᐊᓐ ᐊᐧᐋᓐ᙮

ᑭᔮᐦ ᑳ ᐄᔑᓈᑯᐦᒡ ᐊᓐ ᐊᐧᐋᓐ ᐋᐦ ᒌᐦ ᐄᔑ ᐧᐄᐦᑎᐦᒃ ᐊᓂᑖᐦ ᑳ ᐲᐦᑎᑖᐱᔨᐦᐋᑭᓂᐧᐃᑦ ᑳ ᐋᑎ ᒥᓯᓂᐦᐄᑭᓂᐧᐃᐧᐃᔨᒡ ᑭᔮᐦ ᒌᐦ ᐄᔑᓈᑯᓐ, ᑳ ᐄᔑᓂᐦᑳᑎᑭᓂᐧᐃᒡ ᑭᔮᐦ ᐋᐦ ᐧᐄᐦᑎᐦᒃ ᐊᐧᐋᓐ ᐋᐦ ᒥᓯᓈᑖᔨᒡ᙮ ᐋᑯᐦ ᒫᒃ ᐊᓐ ᐊᐧᐋᓐ ᐅᑎᐹᒋᒧᐧᐃᓐᐦ ᐊᓂᑖᐦ ᑳ ᑎᐹᒋᒧᐧᐃᑦ ᐁᐃ ᑏ ᐋᕐ, ᒫᐤ ᐋᔑᓈᑯᐦᒡ ᐊᓐ ᒥᓯᓂᐦᐄᑭᓐ᙮

ᑭᔮᐦ ᐊᓐ ᐋᐃ ᐁᐃ ᐲ ᐋᐦ ᐄᔑ ᑎᐹᒋᒧᑦ ᐊᐧᐋᓐ ᒫᐤ ᑳ ᐄᔑᓈᑯᐦᒡ ᐊᓐ ᒥᓯᓂᐦᐄᑭᓐ᙮

ᑭᔮᐦ ᑳ ᐄᔑᓈᑯᐦᒡ ᐅᒌ ᑳ ᐄᔑ ᐧᐄᐦᑎᐦᒡᐦ ᐅᑎᐹᒋᒧᐧᐃᓂᐧᐋᐤᐦ ᐊᓂᒌ ᐋᐦ ᒌᐦ ᓂᓈᐦᑳᒋᐦᐋᑭᓂᐅᐧᐃᒡ ᑭᔮᐦ ᐋᐦ ᒌᐦ ᒫᔮᔨᒫᑭᓂᐅᐧᐃᒡ ᒨᔥ ᒌᐦ ᐊᔮᐧᐃᒡ ᑭᔅᒋᐦᐅᐧᐃᓂᔨᐤ

ᒑ ᒌ ᐄᔑ ᒥᔮᑭᓂᐅᐧᐃᒡ ᐊᓂᔮᐦ ᐅᑎᐹᒋᒧᐧᐃᓂᐧᐋᐤᐦ ᒑ ᒌᐦ ᑳᓰᓯᓂᐦᐄᑭᓂᐧᐃᐧᐃᔨᒡᐦ ᐊᐧᐋᓂᒌ ᐅᑎᓯᓂᐦᑳᓲᐧᐃᓂᐧᐋᐤᐦ ᑭᔮᐦ ᒑ ᒌᐦ ᐄᔑᓈᑯᐦᑖᑭᓂᐧᐃᒡ ᒥᓯᐧᐋ ᐊᐧᐋᓐ ᒑ ᒌ ᐄᔑ ᓈᑭᑎᐧᐋᔨᒫᑭᓂᐧᐃᑦ᙮

ᐊᓐ ᐧᐃᔮᔅᑯᓂᒑᓯᐤ ᐄᔅᑯᑎᒃ ᑳ ᐄᔑ ᐧᐃᔮᔨᐦᑎᐦᒃ ᑖᓂᑖᐦ ᒑ ᐄᔑ ᑭᓂᐧᐋᐱᐦᑎᐦᒃ ᐊᓂᔮ ᑳ ᐄᔑ ᓂᓈᐦᑳᒋᐦᐋᑭᓂᐧᐃᐧᐃᔨᒡᐦ ᑭᔮᐦ ᑳ ᐄᔑ ᒫᔮᔨᒫᑭᓂᐧᐃᐧᐃᔨᒡᐦ ᐊᓂᒌ ᑳ ᒋᔅᑯᑎᒧᐧᐋᑭᓂᐅᐧᐃᒡ

ᒑ ᒌ ᐄᔑᓈᑯᐦᒡ ᒑ ᒌ ᒥᓯᓈᐦᒃ ᒑ ᒌᐦ ᐄᒋᔑᐦᐋᒧᐧᐋᑦ ᐊᓂᔮᐦ ᐊᐧᐋᔨᐤᐦ ᑳ ᐧᐄᐦᑎᒥᔨᒡᐦ ᑭᔮᐦ ᐅᑎᐹᔅᑯᓂᒑᓰᒻᐦ ᐊᓐ ᐊᐧᐋᓐ ᑳ ᐧᐄᐦᑎᐦᒃ ᐅᑎᐹᒋᒧᐧᐃᓐ ᒑ ᒌ ᐄᒋᔑᐦᐋᒧᐧᐋᑦ ᐊᓂᔮ ᐅᒥᓯᓂᐦᐄᑭᓂᔨᐤ᙮

ᐋᑯᑖᐦ ᐋᔑᓈᑯᐦᒡ ᐊᐧᐋᓐ ᐊᓂᔮᐦ ᐅᒥᓯᓂᐦᐄᑭᓐᐦ ᐊᓂᑖᐦ ᑳ ᐄᑐᐦᑖᑦ ᐁᐃ ᑏ ᐋᕐ, ᐋᑯᑖᐦ ᐋᔑᓈᑯᐦᒡ ᐊᓐ ᒥᓯᓂᐦᐄᑭᓐ ᑳ ᐱᒋᔅᑎᓂᐦᒃ ᐊᐧᐋᓐ, ᐊᓂᑖᐦ ᑳ ᐄᔑ ᐲᐦᑎᑭᑖᑦ ᐊᐧᐋᓐ ᐋᐃ ᐄ ᐲ ᑳ ᐄᔑᓂᐦᑳᑖᔨᒡ᙮

ᑭᔮᐦ ᑳ ᐄᔑᓈᑯᐦᒡ ᐊᓂᔮ ᑳ ᐄᔑ ᐧᐄᐦᑎᐦᒃ ᐅᑎᐹᒋᒧᐧᐃᓐᐦ ᐋᐦ ᐧᐄᐦᑎᐦᒃ ᐋᐦ ᓂᓈᐦᑳᒋᐦᐋᑭᓂᐧᐃᑦ ᑭᔮᐦ ᐋᐦ ᒫᔮᔨᒫᑭᓂᐧᐃᑦ ᒨᔥ ᐋᐦ ᒌᐦ ᐃᔮᑦ ᑭᔅᒋᐦᐅᐧᐃᓂᔨᐤ ᒑ ᒌᐦ ᐧᐄᐦᑎᒧᐧᐋᑭᓂᐧᐃᑦ

ᑭᔮᐦ ᒑ ᒌᐦ ᐃᔮᑦ ᑭᔮᐦ ᐋᐦ ᒥᓯᓈᑖᔨᒡᐦ ᑖᓐ ᑳ ᐄᔑ ᐧᐃᔮᔨᐦᑎᑭᓂᐧᐃᐧᐃᔨᒡ ᑖᓐ ᑳ ᐄᔥᐱᔑ ᒥᔮᑭᓂᐧᐃᑦ᙮ ᑭᔮᐦ ᑳ ᐄᔑᓈᑯᐦᑖᑭᓂᐧᐃᒡ ᐊᓂᒌ ᐊᐧᐋᓂᒌ ᑳ ᐧᐄᐦᐋᑭᓂᐅᐧᐃᒡ

ᐊᓂᔮ ᑎᐹᒋᒧᐧᐃᓂᔨᐤ ᐋᑳ ᒑ ᒌᐦ ᒥᓯᓈᓱᒡ᙮ ᐋᐅᒄ ᐧᐋᐦᒋ ᒌ ᐄᔑᓈᑯᐦᑖᑭᓂᐧᐃᒡ ᐋᑳ ᒑ ᒋᔅᒑᔨᐦᑖᑯᐦᒡ, ᑭᔮᐦ ᐋᑳ ᒑ ᒌᐦ ᐧᐄᐦᑎᑭᓂᐧᐃᒡ ᐊᓐ ᐊᐧᐋᓐ ᐅᑎᐹᒋᒧᐧᐃᓐ᙮

ᐋᑯᐦ ᒫᒃ ᐆ ᐊᐧᐋᓐ, ᐆ ᐊᐧᐋᔑᔥ ᑳ ᐄᔑ ᒫᔮᔨᒫᑭᓂᐧᐃᑦ ᑭᔮᐦ ᑳ ᐄᔑ ᓂᓈᐦᑳᒋᐦᐋᑭᓂᐧᐃᑦ ᑳ ᐧᐄᐦᑎᐦᒃ ᒨᔥ ᒌᐦ ᐃᐦᑎᑯᓂᔨᐤ ᑭᔅᒋᐦᐅᐧᐃᓂᔨᐤ ᒑ ᒌ ᐄᔑ ᓂᑎᐧᐋᔨᐦᑎᐦᒃ ᐊᓂᔮ ᑳ ᐅᔑᐦᑖᑦ ᒥᓯᓂᐦᐄᑭᓂᔨᐤ ᑭᔮᐦ ᐊᓂᔮ ᑳ ᐄᔑ ᐲᐦᑎᑖᐱᔨᐦᐋᑭᓂᐧᐃᑦ ᐋᐦ ᑎᐹᒋᒧᑦ᙮ ᑭᔮᐦ ᑖᓐ ᓂᐦᐋᐤ ᑳ ᐄᔑ ᐅᐧᐋᔮᔨᒫᑭᓂᐧᐃᑦ ᐧᐄᔨᐧᐋᐤ ᒑ ᒌᐦ ᐃᔮᒡ ᑭᔮᐦ ᐧᐄᔨᐧᐋᐤ ᒑ ᒌ ᐄᔑ ᐧᐄᐦᑎᐦᒡᐦ ᑭᔮᐦ ᑖᓐ ᐧᐋᐦ ᐋᔨᐦᑐᑎᐦᒡᐦ ᐊᓂᔮᐦ ᐅᑎᐹᒋᒧᐧᐃᓂᐧᐋᐤᐦ᙮

ᐊᐧᑳᓯᓈᑯᓯᒡ ᐅᒌ ᑳ ᐄᔑ ᐧᐄᐦᑎᐦᒡᐦ ᐅᑎᐹᒋᒧᐧᐃᓂᐧᐋᐤᐦ ᐋᐦ ᒌᐦ ᓂᓈᐦᑳᒋᐦᐋᑭᓂᐅᐧᐃᒡ ᑭᔮᐦ ᐋᐦ ᒌᐦ ᒫᔮᔨᒫᑭᓂᐅᐧᐃᒡ ᒑ ᒌ ᐄᔑ ᑭᓂᐧᐋᔨᐦᑎᐦᒡᐦ ᐊᓂᔮᐦ ᒥᓯᓂᐦᐄᑭᓐᐦ᙮

ᑯᑎᑭᒡ ᓂᒧᐃ ᐅᐦᒋ ᓂᑎᐧᐋᔨᐦᑎᒧᒡ ᒑ ᒌᐦ ᑭᓂᐧᐋᔨᐦᑎᐦᒡᐦ, ᑳ ᐃᔮᔪᐧᐃᐦᑖᒡ ᐊᓂᔮᐦ ᒥᓯᓂᐦᐄᑭᓐᐦ᙮ ᐋᑯᐦ ᒫᒃ ᑯᑎᑭᒡ ᑳ ᐄᓯᓈᑯᓯᒡ ᐋᐦ ᒌᐦ ᓂᑎᐧᐋᔨᐦᑎᐦᒡᐦ ᐊᓂᑖᐦ ᒑ ᐄᔑ ᐲᐦᑎᑭᑖᑭᓂᐧᐃᐧᐃᔨᒡᐦ

ᐊᓂᔮ ᐧᐋᔅᑳᐦᐄᑭᓂᔨᐤ ᐅᑎᐹᒋᒧᐧᐃᓂᐧᐋᐤᐦ ᑭᔮᐦ ᒫᒃ ᐃᔨᐦᒡ ᐊᓂᑖᐦ ᒑ ᒌᐦ ᐄᔑ ᑭᓂᐧᐋᔨᐦᑎᑭᓂᐧᐃᐧᐃᔨᒡᐦ ᒥᓯᐧᐋ ᐊᓂᔮᐦ ᐋᐦ ᒥᓯᓈᑖᔨᒡᐦ ᐅᑎᐹᒋᒧᐧᐃᓂᐧᐋᐤᐦ ᑭᔮᐦ ᐊᓂᔮ ᑖᓐ ᑳ ᐄᔑ ᐧᐄᐦᑎᐦᒡᐦ ᐋᐦ ᒌᐦ ᒫᔮᔨᒫᑭᓂᐅᐧᐃᒡ ᑭᔮᐦ ᐋᑳ ᒋᐦᑳᐧᐋᒡ ᐅᐦᒋ ᐃᐦᑐᑎᐧᐋᑭᓂᐅᐧᐃᒡ᙮

ᒋᑭᒌᐦ ᒥᔅᑳᓐ ᒑᐧᑳᓐ ᐧᐄᐦ ᓈᓂᑑᒋᔅᒑᔨᐦᑎᒥᓈ ᑭᔮᐦ ᒋᑭᒌᐦ ᒥᔅᑳᓐ ᑖᓂᑖᐦ ᐄᔑᑳᐳᐧᐃᔥᑎᒥᓐ ᐊᓂᑖᐦ ᐄᔑ ᑭᓂᐧᐋᐱᐦᑎᒥᓈ ᐊᓂᑖᐦ ᐋᐃ ᐄ ᐲ ᑳ ᐄᔑᓂᐦᑳᑖᒡ ᑭᔮᐦ ᐁᐃ ᑏ ᐋᕐ ᑳ ᐄᔑᓂᐦᑳᑖᒡᐦ ᒥᓯᓂᐦᐄᑭᓐᐦ, ᐋᑯᑖᐦ ᐅᑖᐦ ᒑ ᒌ ᐄᔑ ᐹᒋ ᐊᔨᒥᔨᓐ: 1-877-635-2648᙮

**ᐊᑎᑎᐤ ᐧᐄᐦ ᐧᐄᐦᑖᑯᓐ:**

**ᐊᓐ ᒫᒃ ᐧᐋᐦ ᐄᔑ ᐧᐄᐦᑎᑭᓂᐧᐃᒡ ᐆ ᐋᐦ ᑎᑳᔥᑖᐱᔨᒡ, ᐋᐅᑯᓐᐦ ᐊᓂᐦᐄ ᐊᔮᔨᒧᑖᒡ ᐦ ᐊᓂᑎᐦ ᑳ ᒌ ᑭᓂᐧᐋᔨᒫᑭᓂᐅᐧᐃᒡ ᐄᔨᔨᐤ ᐊᐧᐋᔑᔑᒡ ᐋᐦ ᐅᐦᒋ ᑭᓂᐧᐋᐱᐦᑎᑭᓂᐧᐃᒡ ᐊᓐ ᒑ ᐄᔑ ᐧᐃᔮᔨᐦᑎᒥᐦᐄᐧᐋᒡ ᐋᐦ ᑎᐹᔅᑯᓂᒑᓂᐧᐃᒡ, ᒫᐧᑳᒡ ᔖᔥ ᑳ ᐱᒥᐱᔨᔨᒡ ᑳ ᐅᔑᐦᑖᑭᓂᐧᐃᒡ ᐆ ᐋᐦ ᑎᑳᔥᑖᐱᔨᒡ᙮ ᔖᔥ ᒫᒃ ᒌᐦ ᒌᔑ ᐃᐦᑐᑎᑭᓂᐆ ᐆ ᑳ ᐄᔑ ᐲᒥᐱᒦᐦᑭᑭᓂᐧᐃᒡ᙮**

**ᐋᐦ ᐧᐄᐦ ᐧᐄᒋᐦᐄᑯᓰᑦ ᐊᐧᐋᓐ ᐅᐦᒋ ᐊᓂᔮ ᐋᔑ ᓂᑎᐧᐋᔨᐦᑎᐦᒃ, ᐊᓂᐦᐄ ᒥᓯᓂᐦᐄᑭᓐᐦ ᒑ ᓵᑭᔅᒋᓂᑖᑭᓂᐧᐃᒡ ᐦ, ᑭᔮᐦ ᐊᑎᑎᐤ ᐋᐦ ᐧᐄᐦ ᒋᔅᒑᔨᐦᑖᑯᐦᒡ ᒑᐧᑳᓐ ᐊᓂᔮ ᑳ ᐄᔑ ᓂᑎᐧᐋᔨᐦᑎᐦᒃ ᐊᐧᐋᓐ ᑖᓂᑎᐦ ᔖᔥ ᐋᐦ ᐃᐦᑎᑯᓂᔨᒡ ᑭᔮᐦ ᒫᒃ ᐄᔨᐦᒡ ᐋᐦ ᐧᐄᐦ ᐄᔑ ᓂᐦᐄᐱᔨᐦᑖᑭᓂᐧᐃᒡ ᐋᑳ ᐋᐱᑎᐦᒡ ᑎᐹᔅᑯᓂᒑᐧᐃᓐ, ᐋᔥᒄ ᐃᐦᑎᑯᓐ ᐆ ᐋᐦ ᓂᑎᐧᐋᔨᐦᑎᐦᒃ ᐊᐧᐋᓐ ᒑ ᒌᐦ ᐧᐄᒋᓈᑭᓂᐧᐃᑦ ᐊᓂᑖᐦ ᐅᐦᒋ ᑳᐦᓈᑖᐦ ᐋᐦ ᐅᐦᒋ ᓈᓈᑭᒋᔥᑖᑭᓂᐧᐃᒡ ᐋᐦ ᒥᐦᒑᑎᒡ ᐊᐧᐋᓂᒌ ᐋᐦ ᓂᑎᐧᐋᔨᐦᑎᐦᒡ ᒑᐧᑳᔨᐤ᙮ ᒫᐅᑖᐦ ᒑ ᒌᔑ ᓈᓂᑑᒋᔅᒑᔨᐦᑎᒫᒄ ᒑᐧᑳᓐ ᐋᐦ ᐧᐄᐦ ᐧᐄᒋᐦᐄᑯᓰᔮᒄ:**

**ᐋᑳ ᑎᐱᐦᐋᒫᒄ ᐋᐦ ᒥᐧᑖᐦᑎᑖᔮᒄ 1-877-635-2648 ᑭᔮᐦ ᒫᒃ ᓂᑐᐧᐋᐱᐦᒋᑭᓐ ᐋᐦ ᐋᐱᒋᔥᑖᔮᒄ**